stanford-oval/wikipedia huggingface dataset:
הנס דה זאלנגרה-דראבה

| --- | --- |
אין תמונה חופשית
 לידה:  21 באוקטובר 1894 זיגמרינגן, הקיסרות הגרמנית הקיסרות הגרמנית
 פטירה:  25 באוגוסט 1944 (בגיל 49) טירספול, הרפובליקה הסובייטית הסוציאליסטית המולדובנית 
 מדינה:  הרייך הגרמני 
 השתייכות:   צבא הקיסרות הגרמנית  רייכסווהר ורמאכט ורמאכט
 תקופת הפעילות:  1914–1944 (כ־30 שנה)
 דרגה:   גנרלוטננט
 תפקידים בשירות
 מפקד הדיוויזיה ה-384
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב   אות הפציעה (כסף)
 
הנס דה זאלנגרה-דראבה (בגרמנית Hans de Salengre-Drabbe;‏ 21 באוקטובר 1894 – 25 באוגוסט 1944) היה גנרלוטננט בוורמאכט אשר פיקד על דיוויזיה במלחמת העולם השנייה.
ביוגרפיה > תחילת דרכו

זאלנגרה-דראבה נולד ב-21 באוקטובר 1894 בעיר זיגמרינגן שהשתייכה אז לקיסרות הגרמנית. ב-7 במרץ 1914 התגייס כצוער לצבא הקיסרות הגרמנית. הוא הוצב ברגימנט חי"ר ה-28 (הריין ה-2 - פון גייבן), ועם פרוץ מלחמת העולם הראשונה נשלח לחזית כנהג רכבת צבאית. ב-24 בדצמבר 1914 קודם לדרגת לוטננט, ושימש כמפקד מחלקה ברגימנט. לקראת סוף המלחמה הוא מונה לשליש בבריגדה ה-30, וב-18 באוקטובר 1918 הוא הועלה לדרגת אובר-לויטננט. במהלך המלחמה הוא נפצע מספר פעמים ולפיכך קיבל פרט לשתי דרגות של צלב הברזל גם את אות הפציעה בכסף. בתחילת 1919 הוא הצטרף לרייכסווהר ומונה לשליש הרגימנט ה-28. הוא מילא תפקידי פיקוד ומטה, וב-1 ביולי 1927 הועלה לדרגת האופטמן. עם הפיכתו של הרייכסווהר לוורמאכט ב-1934, מונה למפקד גדוד, וב-1 באוגוסט 1937 הועלה לדרגת אוברסט-לויטננט. ב-15 באוגוסט 1938 מונה לשלישו האישי של ראש מחלקת החימוש.
ביוגרפיה > מלחמת העולם השנייה

עם פרוץ מלחמת העולם השנייה היה זאלנגרה-דראבה בעל תפקיד בכיר במחלקת החימוש. ב-1 ביוני 1940 הועלה לדרגת אוברסט. ב-5 באוקטובר של אות שנה מונה למפקד רגימנט החי"ר ה-457 שהוצב בפולין. במהלך מבצע ברברוסה לחם הרגימנט שלו בדרום רוסיה כחלק מהדיוויזיה ה-257. בקיץ 1942 שונה שם הרגימנט לרגימנט הגרנדירים ה-457 והוא הועבר לצרפת. הוא מילא תפקידי מטה ופיקוד שונים וב-22 בפברואר 1943 הוענק לו צלב האבירים של צלב הברזל, על פעילויותיו כמפקד הרגימנט ועל "הנהגה אמיצה ועמידה איתנה למופת", לנוכח התקפות מתחדשות מצד כוחות משוריינים של הצבא האדום. ב-24 בפברואר של אותה שנה מונה למפקד הדיוויזיה ה-384. ב-1 במאי של אותה שנה הועלה לדרגת גנרל-מיור, וב-1 בינואר 1944 הועלה לדרגת גנרלוטננט. בנובמבר אותה שנה הועברה הדיוויזיה לחזית המזרחית, שם לחמה בקרבות באוקראינה כחלק מארמיית הפאנצר הראשונה ולאחר מכן כחלק מהארמייה השישית. לאחר מכן לחמה הדיוויזיה בקרבות ברומניה, וב-27 בינואר 1944 קיבל זאלנגרה-דראבה את הצלב הגרמני בזהב. ב-25 באוגוסט 1944, במהלך מבצע יאשי-קישינב, הוא נהרג בקרב ליד טירספול.
המתקפה בדמשק (פברואר 2013)

| --- | --- |
 תאריך:  21 בפברואר 2013 
 מקום:  דמשק 
 קואורדינטות:  33°30′44″N 36°17′54″E﻿ / ﻿33.512222222222°N 36.298333333333°E﻿ / 33.512222222222; 36.298333333333
 סוג:  אירוע 
 הרוגים:  83 
 he
 
המתקפה בדמשק שהתרחשה ב-21 בפברואר 2013, הייתה תקרית במהלך מלחמת האזרחים הסורית, שהוגדרה כקטלנית ביותר מאז שפרצה המלחמה כשנתיים קודם לכן, במהלכה הותקפו עמדות של הצבא הסורי, משרדי שירותי הביטחון ושגרירות רוסיה (שהותקפה שוב ב-20 בספטמבר 2015, אך ללא נפגעים).
הלך האירועים

ההתקפה, המתואמת ככל הנראה, בוצעה על ידי שלושה מחבלים מתאבדים. הפיגוע הראשון התרחש בסביבות השעה 10:00 בבוקר במחוז מזרעה שבמרכז דמשק כאשר אדם פוצץ את עצמו עם מטען הרכב שלו סמוך לכניסה למטה מפלגת הבעת' ולא הרחק משגרירות רוסיה. בעקבות הפיצוץ נורו שתי מרגמות על המפקדה במחוז אומאי. באותו יום אירע פיגוע נוסף במחוז ברשה, צפונית לדמשק, כאשר שני מחבלים מתאבדים נוספים, שכל אחד מהם נהג ברכב עמוס חומרי-נפץ, פוצצו את עצמם ליד שתי עמדות ביטחון. אחת המתקפות פגעה בסניף 211 של שירות הביטחון והמודיעין.
אחריות

רשמית אף אחד לא נטל אחריות, סוכנות הידיעות סאנה האשימה את המורדים המתנגדים למשטר, אולם CNFOR, המייצגת את המורדים, גינתה את הפיגוע והוקיעה כמעשי פשע. עם זאת, היא לא האשימה את המשטר כפי שעשתה בעבר בהתקפות אחרות.
קורבנות

ההתקפה הייתה אז התקרית העקובה מדם מאז תחילת מלחמת האזרחים. על פי נתוני המרכז הסורי לזכויות אדם (OSDH), במתקפה נהרגו לפחות 83 איש, כולל 47 אזרחים ו-36 חיילים, ויותר מ-200 פצועים. לפחות 61 בני אדם נהרגו במזרעה, בהם 17 אנשי כוחות הביטחון, ואילו הפיצוצים בברשה גרמו להרג של לפחות 22 בני אדם, בהם 19 חיילים ושלושה אזרחים.
למחרת המתקפות, לאח'דר בראהימי, המתווך הבינלאומי לסוריה, טען כי לפחות 100 איש נהרגו ו-250 נפצעו.
הערות שוליים

1 2  Au moins 83 personnes, en majorité des civils, ont été tuées, selon un bilan de l'Observatoire syrien des droits de l'Homme (OSDH)., Le Nouvel Observateur avec AFP, 22 février 2013.
↑  Un attentat suicide fait plus de 50 morts à Damas, AFP, 21 février 2013.
↑  Syrie : au moins 83 morts dans les attentats à Damas jeudi, Le Monde avec AFP, 22 février 2016.
↑  Damas visée par l'attentat le plus sanglant depuis le début de la révolte, Le Monde avec AFP et AP, 21 février 2016.
↑  Ignace Leverrier, Brèves syriennes (8). Bachar Al Assad déclare Damas zone militaire, Un œil sur la Syrie, 22 février 2013.
1 2  Syrie. Au moins cent morts dans l'attentat de Damas, selon un nouveau bilan, Francetv info avec AFP, 22 février 2013.
העבר

ערך זה עוסק ברבעון לדברי ימי היהודים והיהדות. אם התכוונתם לסרט דרמה צרפתי, ראו .

העבר היה רבעון להיסטוריה יהודית שיצא לאור ביוזמת ההיסטוריון בן-ציון כ"ץ. הסדרה הראשונה הופיעה בעריכת שאול גינזבורג ובתקופת הופעתה היה "העבר" כתב העת היחידי למחקר היסטורי שראה אור בעברית.
העבר יצא לאור בשתי סדרות: הסדרה הראשונה של כתב העת ראתה אור בפטרבורג ב-1917 ועסקה באופן כללי בהיסטוריה יהודית, הופעת כתב העת פסקה לאחר הדפסת שני כרכים בלבד. הופעת הסדרה החדשה כהמשך לזו הישנה, התחדשה בתל אביב בשנת 1952 ונמשכה עד סוף שנות ה-70 של המאה ה-20. הסדרה החדשה התמקדה ב"דברי ימי היהודים והיהדות ברוסיה" כשבפועל מכסה כתב העת במחקריו את ההיסטוריה של יהודי כלל המדינות בשטח שנחשב לתחום המושב היהודי באימפריה הרוסית.
משתתפים

בין המשתתפים הבולטים בסדרה הראשונה של כתב העת: שאול גינזבורג, שמואל רוזנפלד, יהודה לייב קצנלסון, שמעון דובנוב וישראל צינברג.
בין הכותבים הבולטים ברבעון בגרסתו החדשה, בתחילת דרכה, היו היסטוריונים וסופרים יוצאי רוסיה וברית המועצות, עובדה שתרמה לדברי העורך בן-ציון כ"ץ במבוא לגיליון הראשון, לקבלת מחקר "חי" שנכתב בידי אנשים שזכרו את התקופה שאותה חקרו: בן-ציון כ"ץ, יעקב לשצ'ינסקי, יצחק בן-צבי, זלמן שזר, ברוך קרוא ושלמה גפשטיין.
הנדריקוס קוליין

הנדריקוס "הנדריק" קוליין (בהולנדית: Hendrikus "Hendrik" Colijn;‏ 22 ביוני 1869 – 18 בספטמבר 1944) היה חייל, איש עסקים ופוליטיקאי הולנדי, שכיהן כראש ממשלת הולנד בשנים 1925–1926 ובשנים 1933–1939.
ביוגרפיה

קוליין נולד ב-22 ביוני 1869 לזוג מהגרים אשר היגרו להולנד מסיבות דתיות. קוליין היה הבכור מבין שישה ילדים. בגיל 16 עזב את הבית על מנת ללמוד באקדמיה צבאית בקמפן. בשנת 1892 הוא סיים את לימודיו כקצין בדרגת לוטננט שני (סגן). בשנת 1893 התחתן ונשלח לאיי הודו המזרחיים ההולנדיים, שם עבד כקצין בצבא הקולוניאלי במשך 16 שנים. בתקופה זו, העיד על עצמו קוליין כי השתתף במעשים אכזריים כנגד האוכלוסייה המקומית. הוא כתב ביומנו כי הרג אישה שהחזיקה את תינוקה, ולאחר מכן הרג עוד כ-9 נשים ו-3 ילדים אשר התחננו על חייהם. הוא העיד כי "העבודה לא הייתה נעימה, אך לא היה פתרון אחר".
עם שובו להולנד בשנת 1909, נבחר קוליין לפרלמנט מטעם המפלגה האנטי-מהפכנית. בשנת 1911 התמנה לשר המלחמה וביצע רפורמות באופי השירות הצבאי. לקראת סוף מלחמת העולם הראשונה, במאי 1918 פעל קוליין כמתווך בין הממלכה המאוחדת לבין וילהלם השני, קיסר גרמניה על מנת לארגן שביתת נשק ולסיים את המלחמה. כתוצאה מהמשא ומתן, וילהלם יצא לגלות בהולנד. בשנים שלאחר מכן פעל קוליין גם בתחום העסקים ואף היה המנכ"ל של חברת של.
בשנת 1922 התמנה קוליין למנהיג המפלגה ולשר האוצר. בשנת 1925 נבחר קוליין לראש הממשלה, אך נאלץ להתפטר כשנה לאחר מכן כתוצאה ממשבר פוליטי הנוגע ליצירת יחסים דיפלומטיים עם קריית הוותיקן. לאחר ההתפטרות, חזר קוליין לכהן בפרלמנט, ושימש כראש המשלחת ההולנדית לחבר הלאומים בשנים 1927–1929. בשנת 1933 חזר קוליין לראשות הממשלה. ממשלתו התמודדו עם השלכות השפל הגדול, אשר גרם נזק רב למדינה. קוליין דבק בתקן הזהב, אשר בסופו של דבר גרם נזק לכלכלה ולקריסת הממשלה.
לאחר כיבוש הולנד בידי גרמניה הנאצית קרא קוליין לקבל את שלטון הנאצים באירופה. השקפתו הושפעה מהפגנת הכוח האדירה שהפגין הבליץ הגרמני וחולשתם היחסית של כוחות בעלות-הברית. זמן קצר לאחר מכן הוא ניסה לארגן התנגדות פוליטית, אך נעצר ביוני 1941 והועבר לחקירה בברלין. בשנת 1943 הועבר קוליין למעצר במלון הררי נידח בתורינגיה. לפי נכדו של קוליין, הוא יועד על ידי היינריך הימלר לשמש בשלהי המלחמה כמתווך בין גרמניה הנאצית לממלכה המאוחדת, כפי שעשה בסוף מלחמת העולם הראשונה. קוליין נפטר במעצר בשנת 1944.
דיסקוגרפיה של בלאקפינק
אלבומים > אלבומי אולפן

| שם> שם.קוריאנית | פרטי האלבום> פרטי האלבום.קוריאנית | מיקומי שיא> KOR .קוריאנית | מיקומי שיא> AUS .קוריאנית | מיקומי שיא> CAN .קוריאנית | מיקומי שיא> GER .קוריאנית | מיקומי שיא> IRE .קוריאנית | מיקומי שיא> JPN .קוריאנית | מיקומי שיא> NZ .קוריאנית | מיקומי שיא> SCO .קוריאנית | מיקומי שיא> UK .קוריאנית | מיקומי שיא> US .קוריאנית | מכירות> מכירות.קוריאנית |
| --- | --- | --- | --- | --- | --- | --- | --- | --- | --- | --- | --- | --- |
| The Album |  השקה: 2 באוקטובר 2020  חברות תקליטים: אינטרסקופ • YG  פורמטים: תקליט • תקליטור • הורדה דיגיטלית • קלטת שמע | 1 | 2 | 5 | 7 | 6 | 3 | 1 | 3 | 2 | 2 |  קוריאה הדרומית 1,414,156  הרפובליקה העממית של סין 1,422,993  יפן 66,862  הממלכה המאוחדת 5,700  ארצות הברית 360,000 |
יפנית
| Blackpink in Your Area |  השקה: 5 בדצמבר 2018  חברת תקליטים: YGEX  פורמטים: תקליטור • די וי די • הורדה דיגיטלית | — | — | — | — | — | 9 | — | — | — | — |  יפן 24,338 |
"-" מציין אלבום שלא נכנס למצעדים או לא הופץ באזור זה.
אלבומים > אלבומי הופעה

| שם | פרטי האלבום | מיקומי שיא> KOR  |
| --- | --- | --- |
| Blackpink Arena Tour 2018 "Special Final In Kyocera Dome Osaka" |  השקה: 22 במרץ 2019  חברת תקליטים: YGEX  פורמטים: תקליטור • הורדה דיגיטלית | — |
| Blackpink 2018 Tour ‘In Your Area’ Seoul |  השקה: 30 באוגוסט 2019  השקה: YG  פורמטים: תקליטור • הורדה דיגיטלית | — |
| Blackpink 2019-2020 World Tour In Your Area - Tokyo Dome- |  השקה: 14 במאי 2020  חברות תקליטים: אינטרסקופ • יוניברסל • YGEX  פורמטים: תקליטור • הורדה דיגיטלית | — |
| Blackpink 2021 'The Show' Live |  השקה: 1 ביוני 2021  חברות תקליטים: YG  פורמטים: תקליטור • די וי די • הורדה דיגיטלית | 8 |
אלבומים > אלבומי סינגל

| שם> שם.שם.קוריאנית | פרטי האלבום> פרטי האלבום.פרטי האלבום.קוריאנית | מיקומי שיא> US.Heat .קוריאנית | מיקומי שיא> US.World .קוריאנית | מיקומי שיא> JPN .JPN .קוריאנית | מיקומי שיא> KOR .KOR .קוריאנית | מכירות> מכירות.מכירות.קוריאנית |
| --- | --- | --- | --- | --- | --- | --- |
| Square One |  השקה: 8 באוגוסט 2016  חברת תקליטים: YG  פורמטים: סטרימינג • הורדה דיגיטלית | — | — | — | — | — |
| Square Two |  השקה: 1 בנובמבר 2016  חברת תקליטים: YG  פורמטים: סטרימינג • הורדה דיגיטלית | 13 | 2 | — | — |  ארצות הברית 7,000 |
| How You Like That |  השקה: 17 ביולי 2020  חברת תקליטים: YG  פורמטים: תקליטור • סטרימינג • הורדה דיגיטלית | — | — | — | 1 |  הרפובליקה העממית של סין 306,900 |
יפנית
| Ddu-Du Ddu-Du |  השקה: 22 באוגוסט 2018  חברת תקליטים: YG  פורמטים: תקליטור • סטרימינג • הורדה דיגיטלית | — | — | 7 | — |  יפן 33,784 |
מיני-אלבומים

| שם> שם.קוריאנית | פרטי האלבום> פרטי האלבום.קוריאנית | מיקומי שיא> KOR .קוריאנית | מיקומי שיא> AUS .קוריאנית | מיקומי שיא> AUT .קוריאנית | מיקומי שיא> CAN .קוריאנית | מיקומי שיא> FRA .קוריאנית | מיקומי שיא> JPN .קוריאנית | מיקומי שיא> SWI .קוריאנית | מיקומי שיא> UK .קוריאנית | מיקומי שיא> US .קוריאנית | מיקומי שיא> USWorld .קוריאנית | מכירות> מכירות.קוריאנית |
| --- | --- | --- | --- | --- | --- | --- | --- | --- | --- | --- | --- | --- |
| Square Up |  השקה: 15 ביוני 2018  חברת תקליטים: YG  פורמטים: תקליטור • סטרימינג • הורדה דיגיטלית | 1 | 61 | 26 | 21 | 125 | 11 | 24 | — | 40 | 1 |  קוריאה הדרומית 403,626  יפן 16,397 |
| Kill This Love |  השקה: 5 באפריל 2019  השקה מחודשת: 16 באוקטובר 2019 (יפן)  חברות תקליטים: אינטרסקופ • יוניברסל • YG  פורמטים: תקליטור • סטרימינג • הורדה דיגיטלית | 3 | 18 | — | 8 | — | 17 | — | 40 | 24 | 1 |  קוריאה הדרומית 507,731  הרפובליקה העממית של סין 734,604  יפן 39,211  ארצות הברית 9,100 |
יפנית
| Blackpink |  השקה: 30 באוגוסט 2017  השקה מחודשת: 28 במרץ 2018  חברת תקליטים: YGEX  פורמטים: תקליטור • די וי די • הורדה דיגיטלית | — | — | — | — | — | 1 | — | — | — | — |  יפן 81,450 |
"-" מציין מיני-אלבום שלא נכנס למצעדים או לא הופץ באזור זה.
סינגלים > כאמניות ראשיות

| שם> שם.שם | שנה> שנה.שנה | מיקומי שיא> KOR.Gaon  | מיקומי שיא> KOR.Hot  | מיקומי שיא> CAN .CAN  | מיקומי שיא> FRA .FRA  | מיקומי שיא> JPN.Hot  | מיקומי שיא> MLY .MLY  | מיקומי שיא> NZ .NZ  | מיקומי שיא> UK .UK  | מיקומי שיא> US.Hot  | מיקומי שיא> US.World  | מכירות> מכירות.מכירות | אלבום> אלבום.אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Boombayah"‏ (붐바야) | 2016 | 7 | * | — | 196 | 15 | — | — | — | — | 1 |  קוריאה הדרומית 605,048  ארצות הברית 6,000 | Square One |
| "Whistle"‏ (휘파람) | 2016 | 1 | * | — | — | — | — | — | — | — | 2 |  קוריאה הדרומית 2,500,000  ארצות הברית 6,000 | Square One |
| "Playing with Fire"‏ (불장난) | 2016 | 3 | * | 92 | — | 81 | — | — | — | — | 1 |  קוריאה הדרומית 2,500,000  ארצות הברית 4,000 | Square Two |
| "Stay" | 2016 | 10 | * | — | — | — | — | — | — | — | 4 |  קוריאה הדרומית 250,200  ארצות הברית 3,000 | Square Two |
| "As If It's Your Last"‏ (마지막처럼) | 2017 | 3 | 2 | 45 | — | 19 | 4 | — | — | — | 1 |  קוריאה הדרומית 2,500,000   ארצות הברית 9,000 | Blackpink |
| "Ddu-Du Ddu-Du" (뚜두뚜두) | 2018 | 1 | 1 | 22 | — | 7 | 1 | — | 78 | 55 | 1 |  קוריאה הדרומית 2,500,000  יפן 33,784  ארצות הברית 7,000 | Square Up |
| "Kill This Love" | 2019 | 2 | 2 | 11 | 126 | 6 | 1 | 24 | 33 | 41 | 1 |  יפן 8,604  ארצות הברית 7,000 | Kill This Love |
| "How You Like That" | 2020 | 1 | 50 | 11 | 78 | 8 | 1 | 14 | 20 | 33 | 1 |  הרפובליקה העממית של סין 3,069,887  יפן 11,106  ארצות הברית 16,400 | The Album |
| "Ice Cream" (ביחד עם סלינה גומז) | 2020 | 8 | 4 | 11 | 135 | 22 | 2 | 18 | 39 | 13 | — |  הרפובליקה העממית של סין 1,423,848  ארצות הברית 23,000 | The Album |
| "Lovesick Girls" | 2020 | 2 | 2 | 29 | 130 | 12 | 1 | 35 | 40 | 59 | 1 |  העולם 17,000 | The Album |
"-" מציין סינגל שלא נכנס למצעדים או לא הופץ באזור זה.
סינגלים > סינגלים שיווקיים

| שם | שנה | מיקומי שיא> KOR  | מיקומי שיא> AUS  | מיקומי שיא> CAN  | מיקומי שיא> FIN  | מיקומי שיא> IRE  | מיקומי שיא> NZ  | מיקומי שיא> SCO  | מיקומי שיא> SGP  | מיקומי שיא> UK  | מיקומי שיא> US  | מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Sour Candy" (ביחד עם ליידי גאגא) | 2020 | 178 | 8 | 18 | 15 | 11 | 12 | 28 | 1 | 17 | 33 |  ארצות הברית 7,000  ברזיל 80,000  קנדה 40,000 | Chromatica |
| "Ready for Love" | 2022 |  |  |  |  |  |  |  |  |  |  |  | סינגל ללא אלבום |
"-" מציין סינגל שיווקי שלא נכנס למצעדים או לא הופץ באזור זה.
שיתופי פעולה אחרים

| שם | שנה | מיקומי שיא> KOR  | מיקומי שיא> AUS  | מיקומי שיא> CAN  | מיקומי שיא> FIN  | מיקומי שיא> GER  | מיקומי שיא> IRE  | מיקומי שיא> NZ  | מיקומי שיא> SWE  | מיקומי שיא> UK  | מיקומי שיא> US  | מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Kiss and Make Up" (ביחד עם דואה ליפה) | 2018 | 75 | 33 | 44 | 15 | 48 | 15 | 32 | 32 | 36 | 93 |  אוסטרליה 70,000  איטליה 25,000  ארצות הברית 11,000  בריטניה 200,000  פולין 50,000  פורטוגל 5,000 | Dua Lipa: Complete Edition |
שירים אחרים במצעדים

| שם> שם.שם | שנה> שנה.שנה | מיקומי שיא> KOR.Gaon  | מיקומי שיא> KOR.Hot  | מיקומי שיא> AUS .AUS  | מיקומי שיא> CAN .CAN  | מיקומי שיא> JPN.Hot  | מיקומי שיא> MLY .MLY  | מיקומי שיא> NZ .NZ  | מיקומי שיא> US World .US World  | מיקומי שיא> WW .WW  | מכירות> מכירות.מכירות | אלבום> אלבום.אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Whistle" (גרסה אקוסטית) | 2016 | 88 | — | — | — | — | — | — | — | — |  קוריאה הדרומית 31,423 | Square Two |
| "Forever Young" | 2018 | 2 | 2 | — | — | 36 | — | 10 | 4 | — |  קוריאה הדרומית 2,500,000 | Square Up |
| "Really" | 2018 | 18 | 8 | — | — | — | — | — | 11 | — |  | Square Up |
| "See U Later" | 2018 | 26 | 10 | — | — | — | — | — | 12 | — |  | Square Up |
| "Don't Know What to Do" | 2019 | 38 | 9 | — | — | 49 | — | 11 | 4 | — | — | Kill This Love |
| "Kick It" | 2019 | 89 | 89 | — | — | — | — | 17 | 8 | — | — | Kill This Love |
| "Hope Not"‏ (아니길) | 2019 | 108 | — | — | — | — | — | 20 | 9 | — | — | Kill This Love |
| "Pretty Savage" | 2020 | 45 | 36 | 71 | 87 | — | 2 | 8 | 2 | 32 | — | The Album |
| "Bet You Wanna" (בהשתתפות קארדי בי) | 2020 | 34 | 14 | 42 | 58 | 99 | 4 | 4 | 25 | 25 | — | The Album |
| "Crazy Over You" | 2020 | 106 | 50 | — | — | — | 8 | 13 | — | 49 | — | The Album |
| "Love to Hate Me" | 2020 | 80 | 48 | — | — | — | 7 | — | — | 54 | — | The Album |
| "You Never Know" | 2020 | 101 | 51 | — | — | — | 5 | — | 4 | 64 | — | The Album |
"-" מציין שיר שלא נכנס למצעדים או לא הופץ באזור זה.
הווה

כפי שניתן לראות, ההווה הוא חסר משך, לעומת שבירת הצנצנת המהירה
הווה הוא פרק זמן בתפיסת העולם המקובלת בתרבות האנושית. משמעותו היא מה שקורה כרגע, בזמן הנוכחי, או מה שישנו ומה שמתהווה בעכשיו המתמשך.
להווה חלק בלשון, בספרות ובפילוסופיה וביתר תחומי החיים.
משמעות ההווה

במושג החכם (קווי) של זמן, ההווה הוא החלק של קו-הזמן שקורה בזמן אמת. משמעות ההווה היא הדבר הקורה עכשיו – הנקודה בזמן שמחליפה את הדברים בין עתיד לעבר, כלומר בין דברים שקרו לדברים שעדיין לא קרו. מכאן ניתן להסיק שבעתיד מצויים דברים שלא קרו עדיין, ובעבר מצויים דברים שקרו קודם, משמע שההווה הוא הנקודה שבמהלכה הדברים קורים, משם הם עוברים לעבר. ניתן לדמיין את העבר באמצעות צירים גרפיים: ניקח נקודה, שהיא מושג גאומטרי חסר ממדים, כלומר שאין לה אורך, רוחב או גובה (אבל יש לה זמן – המימד הרביעי), ונמקם אותה תאורטית בתנועה מתמדת על ציר זמנים, בדיוק בנקודת המעבר בין העבר לעתיד. כך קורה, שכמו שלנקודה אין ממדים, כך להווה אין משך.
מבחינה פיזיולוגית, אדם אינו יכול לדעת מה קורה בהווה הנקודתי, שכן לקרני האור, גלי הקול ולזרמים החשמליים (המשדרים מידע בנוירונים למוח) לוקח זמן עד שהם מגיעים לתודעתו, כלומר למוח. כך קורה, שכמו העתיד, גם ההווה המדויק בלתי נודע, עד אשר הוא נעשה לעבר.
מבחינה פסיכולוגית אנו חווים את כל החיים ברגע ההווה בלבד מתוך חוויות העבר שלנו, כך לדוגמה אנו חווים את ההווה בעברית כי בעבר למדנו עברית. העבר שמהווה את יסודות ההווה כבר התרחש ונמוג והעתיד עדיין לוט בערפל. וכך, אף על פי שהעתיד לוט בערפל והחיים מתרחשים רק בהווה, הרי ההווה הוא גם העבר של העתיד. כך שאף על פי שאנו חשים רק את ההווה ואין לנו כל יכולת לתקן את העבר, אם חיים בהווה בידיעה שהוא העבר של ההווה העתידי, אפשר לחיות בהווה כאילו העתיד כבר הגיע ומתרחש בהווה ובעזרת משאלת קסם הצלחנו להחזיר עצמנו לעבר כדי לתקן את ההווה העתידי. וכך, מכיוון שאנו חיים בהווה מתוך חוויות העבר שלנו חשוב מאוד להקדיש מחשבה ורצינות להווה כי בקרוב הוא יהיה העבר של ההווה העתידי שלנו.
לשון

בלשון העברית המודרנית, הווה הוא אחד משלושת הזמנים, עבר הווה ועתיד. בהווה משתמשים כדי לתאר דברים שקורים כעת (בדומה לאנגלית: Present Progressive), כלומר שההווה בלשון, מכיל יחידת זמן, לדוגמה: "אני מכין ריבה עכשיו", שמשמעו שבמהלך ה-10 דקות הנוכחיות אני מכין ריבה, כלומר נקודת ההווה נמצאת במהלך הכנת הריבה. ההווה מתאר כאן פעילות שהיא מתמשכת ואיננה רגעית. כך, דברים שמבחינתנו קורים בהווה, הם דברים שנקודת ההווה נמצאים במהלכם.
אפשר גם להגדיר הווה קצר מאוד או הווה נקודתי, לדוגמה: "אני פותח את צנצנת הריבה". יש קושי להגדיר בהווה דברים שמשכם קצר מאוד, שכן הם קורים מהר, ומתחוללים פחות מהזמן שנדרש כדי לומר שהם קורים. ועל כן, נוהגים להגדירם כדברים שקרו בעבר המיידי. לדוגמה: "כרגע (ביטוי זמן בהווה) נשברה (פועל בעבר) צנצנת הריבה".
בנוסף, אנו משתמשים בהווה כדי לתאר דברים שקורים בתדירות מסוימת (באנגלית: Present Simple), לדוגמה "אני מכין ריבה כל יום חמישי". גם אם היום יום שלישי. זה נאמר מפני שבציר הזמנים, כל שבוע, ביום חמישי, אני מכין ריבה, כך שנקודת ההווה נמצאת במהלך הביצוע, הכולל את כל ימי החמישי.
בהגות

הפילוסופים תמיד תהו על מהות ההווה בפרט, והזמן בכלל. כמה וכמה פרדוקסים מבוססים על ההווה. לדוגמה, על ההבדלים בין תפיסת ההווה של שני אנשים מדבר פרדוקס התאומים, שבו ההווה של האחד "מתארך" על פני זמן שונה, מזה של השני השני. פרדוקס נוסף, התוהה על נקודתיות ההווה באופן ישיר, הוא: אם אדם אחד מרגיש סבל ממשהו, וכתוצאה מכך אדם שני מרגיש רחמים עליו, כיצד ייתכן ששניהם חשים את אותו הדבר בהווה? (שכן התחושה של האדם הראשון, גוררת את התחושה של האדם השני).
אמיל שארטייה – סופר צרפתי – אמר כי "ההיסטוריה היא הווה גדול ולא עבר בלבד", כלומר שאין לנו להתייחס להיסטוריה כמשהו שחלף אלא כמשהו שמשפיע על חיינו כיום. לדוגמה: כיוון שפעם קיבלנו את התורה, כיום (החלק שומר המסורת של) עם ישראל שומר את השבת.
ההווה מוצג גם הרבה פעמים כחידה שיש לפענחה או מנעול שיש לפותחו כדי להטיב את העתיד (לדוגמה: "העבר הוא המפתח להווה". עוד משפט הוא "מי שאין לו עבר, גם עתיד אין לו, ואילו ההווה שלו אינו אלא הוויה מרוקנת, חסרת תוכן ומשמעות", או קביעתו של יגאל אלון – "עם שאינו מכבד את עברו גם ההווה שלו דל – ועתידו לוט בערפל.").
אנדרה מורואה אמר "במקום לנסות למחוק את העבר שאיש אינו יכול לבטל, נסה לבנות הווה שבו תהיה גאה". משפט זה אומר כי מה שקרה קרה, ואי אפשר לשלוט בכך. עם זאת, בהווה אפשר לשלוט וראוי לנו במקום להתעסק בדברים הרעים שקרו בעבר (שהם לא ברי ביטול), לדאוג שדברים טובים יקרו בהווה. פתגם בקשר לתקווה לשיפור מההווה לעתיד מאת ז'אן-פול מארה הוא: "כלום אין ההווה דומה למדבר אשר גבולותיו מוריקים תמיד? אלא שכל הרואה את הגבול – כבר מעבר למדבר הוא."
קיימים מספר פתגמים הסותרים זה את זה בנושא ההווה. שני פתגמים הסותרים זה את זה בקשר לתכנון העתיד בהווה הם:
"בדאגותיהם על החיים שלעתיד לבוא, מפסידים השוטים את חיי ההווה",[דרוש מקור: מדויק] מאת גוטהולד אפרים לסינג
"כשכל אחד יבחן מחשבותיו הוא ימצאן עסוקות כולן בעתיד ובעבר. על ההוה אין אנו חושבים כלל, ואם אנו חושבים עליו, זה אינו על מנת להאיר ולערוך את העתיד",[דרוש מקור] מאת בלז פסקל
הביטוי "מהיד אל הפה" מתאר מחייה למען ההווה בלי לפעול למען העתיד (בין אם מסיבות של חוסר מחשבה ותכנון ובין אם מבעיות כלכליות), ולעומתו פתגם ערבי טוען כי "טובה ביצה היום מתרנגולת מחר".[דרוש מקור]
"כל האומר אין לי אלא ההווה, אף ההווה אין לו. החיים מתאימים לשמם רק בזמן שהם משמשים חוליה בין ההווה והעתיד, וכל החי רק ליומו וחושב כי מחר ימות, קרוי מת גם בחיים", מאת מאיר בר-אילן, נוגד את אמרתו של המחזאי והמשורר פול קלודל – "מה לי העבר? איני חי אלא בהווה שאלוהים מכריח אותי לפענחו".[דרוש מקור: מדויק]
בספרות וסגנון דיבור

במספר סוגות בספרות העברית, נוהגים שלא להתייחס להווה הנקודתי אלא להווה ה'מתמשך' (השעה הנוכחית, היום הנוכחי, החודש הנוכחי, השנה הנוכחית, התקופה הנוכחית וכו'). לעיתים סופרים כותבים ספרים שלמים בזמן הווה, או חלקים גדולים מספריהם, כדי להמחיש את הכרונולוגיה ואת השתלשלות האירועים. מנגד, סופרים אחרים כותבים את ספריהם בזמן עבר, כדי לציין שהאירוע קרה וזהו תיאור השתלשלות האירועים ש(כבר) קרו.
כיום, בסגנון הדיבור הישראלי, ניתן לשמוע שימוש קלוקל בפועל בהווה בזמן עבר, לדוגמה: "אתמול (ביטוי זמן בעבר) אני הולך (פועל בהווה) ברחוב, ורואה לפניי...". סביר להניח שסגנון התבטאות זה הוא תרגום שגוי מאנגלית ("Yesterday I was walking in the street"). ואולם למעשה סגנון מעין זה מופיע בעברית המקראית בתיאור סיטואציה על ידי המספר, על פי רוב בצירוף המילה "והנה". לדוגמה, בחלום פרעה: "בחלומי, הנני עומד על-שפת היאור, והנה מן היאור עולות שבע פרות", או בסיפור עבד אברהם: "הנה אנוכי ניצב על עין המים".
דת

המצרים הקדומים האמינו שההווה – כלומר החיים, הם שלב בר חלוף בין מצב של אי-קיום, כלומר לפני הלידה, לבין מצב של נצח, הוא המוות. המצרים האמינו שעליהם להיות טובים בהווה, כדי שיחיו חיי נצח טובים בעולם הבא. כמוהם הנוצרים, שמאמינים שצריך להיות אדם טוב ולחיות בצניעות, שכן לא החיים הם שנועדו לתענוגות, אלא העולם הבא הנצחי. גם ההינדים חיים את ההווה למען העתיד – ההינדים מאמינים שהם צריכים להתנזר כדי לצאת ממעגל החיים והלידות מחדש. בבודהיזם, דת נוספת ומרכזית בהודו, חיים למען העתיד – הבודהיסטים מאמינים שעליהם להיות טובים כדי להתגלגל מחדש בגלגול הבא ליצור ממלכה טובה. רק על ידי סבל והליכה בנתיב ההארה אפשר לצאת מהמעגל האינסופי הזה.
לקריאה נוספת

יעקב קלצקין, הערך: הווה, אוצר המונחים הפילוסופיים, א-ד, ברלין: הוצאת אשכול, תרפ"ח-1928.
מרדכי מישור, ההבחנה הווה/עתיד – עיון דיאכרוני, דברי הקונגרס העולמי העשירי למדעי היהדות, חטיבה ד, כרך א, ירושלים תש"ן-1990, עמ' 77–84.
יצחק צדקה, נראה לי - נראה לי, לשוננו לעם , נ, ד, תשנ"ט-1989, עמ' 190–193.
חיים אליעזר כהן, עוד לעניין "נראה לי" לשון הווה, לשוננו לעם, נג, ד, תשס"ב-2002, עמ' 208–210.
הנס דמלט

| --- | --- |
אין תמונה חופשית
 לידה:  9 בספטמבר 1922 גרליץ, רפובליקת ויימאר 
 פטירה:  7 במרץ 2017 (בגיל 94) סיאטל, מדינת וושינגטון ארצות הברית 
 ענף מדעי:  פיזיקה
 מקום לימודים:  אוניברסיטת גטינגן
 מנחה לדוקטורט:  האנס קופפרמן, פטר בריקס 
 מוסדות:  אוניברסיטת וושינגטון  אוניברסיטת דיוק
 תלמידי דוקטורט:  דייוויד וינלנד
 פרסים והוקרה:  פרס נובל לפיזיקה (1989)
 תרומות עיקריות
 פיתוח מלכודת יונים
 
הנס גאורג דמלט (בגרמנית: Hans Georg Dehmelt;‏ 9 בספטמבר 1922 – 7 במרץ 2017) היה פיזיקאי גרמני-אמריקאי, שזכה בפרס נובל לפיזיקה בשנת 1989 יחד עם וולפגנג פאול על "פיתוח טכניקת מלכודת היונים".